
Garinis lygintuvas 

Max Eco 2400 / Max Eco 2600
IM-9257 / IM-9258
Naudojimo instrukcijos
Mielas naudotojau,

IMETEC dėkoja, kad renkatės šią prekę. Mes esame užtikrinti, kad jūs įvertinsite kokybę, patikimumą ir dėmesį pirkėjui; tai veiksniai, atsižvelgiant į kuriuos produktas buvo sukurtas ir pagamintas. Naudojimosi instrukcijos buvo parengtos remiantis Europos standartu EN 62079.

SVARBU!

Informacija ir nurodymai saugiam naudojimui.

Atidžiai perskaitykite nurodymus ir perspėjimus, pateiktus šiose naudotojo instrukcijose, ir jas išsaugokite, jei ateityje iškiltų klausimų. Instrukcijos nurodo produkto veikimo ir saugumo aspektus, svarbius jo instaliacijai, naudojimui ir priežiūrai. Jei prietaisu leisite naudotis kitiems asmenims, nepamirškite jiems perduoti ir instrukcijų.

Jei kiltų neaiškumų ar dvejonių dėl prietaiso naudojimo, susisiekite su autorizuotu IMETEC aptarnavimo centru.

SAUGUMO INSTRUKCIJOS
· Išpakavę prietaisą, įsitikinkite, kad jis nepažeistas ir nematyti jokių apgadinimo žymių po transportavimo. Jei kyla abejonių, nebenaudokite prietaiso ir pristatykite jį įgaliotam IMETEC aptarnavimo centrui. 
· Įpakavimo medžiagos nėra skirtos žaidimams! Plastikinius maišelius laikykite toliau nuo kūdikių ir mažų vaikų, kurie gali uždusti su jais žaisdami.
· Prieš jungdami prietaisą į elektros lizdą įsitikinkite, kad jų pajėgumas atitinka.

· Prietaisas privalo būti naudojamas tik pagal paskirtį, t. y., kaip lyginimo sistema, skirtas namų reikmėms. Bet koks kitas naudojimas laikomas netinkamu ir dėl to pavojingu. 
· Jei prietaisas brokuotas arba veikia blogai, išjunkite jį ir nebenaudokite. Nemėginkite jo pataisyti patys. Susisiekite su autorizuotu IMETEC aptarnavimo centru.
· Niekada nelieskite prietaiso šlapiomis ar drėgnomis rankomis ar kojomis. Nesinaudokite prietaisu, kai esate basomis kojomis.

· Netraukite laido ar prietaiso, norėdami ištraukti kištuką iš elektros tinklo.

· Nepalikite prietaiso ten, kur jis gali būti paveiktas oro sąlygų (lietaus, saulės ir kt.).

· Prieš valydami prietaisą ir kai jo nenaudojate, ištraukite kištuką iš elektros tinklo.

· Lygintuvą bei jo padėklą naudokite ir laikykite ant stabilaus paviršiaus. Nenaudokite prietaiso, jei jis buvo nukritęs, matomi akivaizdūs pažeidimai arba iš jo teka vanduo. 

· Jei maitinimo laidas pažeistas, jį pakeisti gali tik autorizuoto IMETEC aptarnavimo centro darbuotojai.
· Elektrinis prietaiso saugumas užtikrinamas tik tuomet, kai prietaisas įjungtas į tinkamai įžemintą elektros sistemą. Tai pagrindinis saugumo reikalavimas. Pasitarkite su kvalifikuotu elektriku.

Šiuo prietaisu gali naudotis ne jaunesni nei 12 metų amžiaus vaikai ir asmenys su sutrikimais tik tais atvejais, kai jie yra prižiūrimi atsakingo asmens ir yra supažindinti su prietaiso naudojimo taisyklėmis.

Neleiskite vaikams žaisti su prietaisu. Vaikai negali valyti prietaiso be suaugusiųjų priežiūros.

Prietaisą ir jo laidą laikykite vaikams iki 12 metų nepasiekiamoje vietoje, ypač saugokite vaikus prietaisui veikiant ar vėstant.

Nepanardinkite prietaiso, jo laido ar jungiklio į vandenį ar bet kokį kitą skystį.
Nepalikite prietaiso greta lengvai užsidegti galinčių objektų.

Nepalikite prietaiso be priežiūros, kai jis yra įjungtas į elektros tinklą.

Nespauskite garų mygtuko, kai prietaisas pastatytas ant padėklo.

Nenaudokite cheminių valymo ar kalkių šalinimo priemonių bei kvapnių skysčių.

ATSARGIAI!
Karštas paviršius

SVARBI INFORMACIJA

Naudokite tik distiliuotą vandenį!
Nenaudokite cheminių valymo ar kalkių šalinimo priemonių bei kvapnių skysčių. Jie gali pažeisti prietaisą.

Virintuve jau gali būti vandens, nes, prieš teikiant pardavimui, kiekvienas prietaisas yra patikrinamas.

Prieš pirmą kartą naudodami lygintuvą, tarp jo ir lyginamo daikto turėtumėte padėti audinio skiautę.

Prieš lyginimą, į orą išleiskite šiek tiek garų: taip pašalinsite galimai susikaupusias nuosėdas.

PRIETAISO APRAŠYMAS
Kad įsitikintumėte, ar komplektas yra pilnas, peržvelkite pateiktus paveikslus [Pav. A].

 DĖMESIO!

Prietaiso priedai gali skirtis priklausomai nuo modelio. Modeliai nurodyti Paveiksle A.

1. Apsauginis gaubtuvas [image: image14.png]



2. Spaudimo matuoklis 
3. Lemputė „Nėra vandens“ [image: image2.jpg]


    
4. Garų reguliavimo ratukas 
5. Lemputė „Garai paruošti“ [image: image3.jpg]


   
6. Papildomų garų jungiklis    
7. Lygintuvo / virintuvo įjungimo / išjungimo jungiklis  [image: image4.jpg]


   
8. Kištukas 
9. Lygintuvo laikymo vieta
10. Pado temperatūros lemputė  [image: image5.jpg]



11. Garų mygtukas

12. Lygintuvo temperatūros reguliavimo ratukas 
13. Piltuvėlis 
PARUOŠIMAS
Skalbinius, kuriuos ketinate lyginti, suskirstykite pagal tarptautinius žymėjimus ant etikečių arba pagal audinį. Lyginti pradėkite nuo tų drabužių, kuriems reikalinga žema temperatūra, tokiu būdu sutaupysite laiko, nes lygintuvas greičiau įkaista, nei atšąla. Rinkdamiesi temperatūrą, atsižvelkite į tokius žymėjimus:

Sintetika, akrilas, nailonas, poliesteris: žema temperatūra;


Šilkas, vilna: vidutinė temperatūra;

Medvilnė, linas: aukšta temperatūra;

Nelyginamas audinys.

	Lyginimo metu audiniai lieka šlapi.
	Kartais taip nutinka dėl to, kad garai susikondensuoja ant lyginimo lentos. Sudrėkusias vietas keletą kartų lyginkite nenaudodami garų. Jei žemesnioji lyginimo lentos dalis šlapia, nušluostykite ją.
	Naudokite lyginimo lentą su tinkleliu, nes ant jos nesikondensuoja garai.

	Negaliu lygintuvo pastatyti vertikaliai.
	Prietaisas buvo sukurtas tik horizontaliam naudojimui.
	Lygintuvą paguldykite ant jo atramos.


NETINKAMO NAUDOJIMUI PRIETAISO PAŠALINIMAS
Produkto įpakavimo medžiagos pagamintos iš perdirbamų medžiagų. Pašalinkite jas tinkamu, aplinką tausojančiu būdu.

Laikantis Europos Standarto n. 2002/96/EC instrukcijų, panaudoti elektriniai prietaisai privalo būti pašalinami tinkamu būdu. Tai reiškia, kad prietaiso gamybos metu panaudotos medžiagos gali būti utilizuotos siekiant išvengti žalos aplinkai. Susisiekite su savo vietine  

              atliekų tvarkymo įmone ar prekybininku dėl papildomos informacijos.
APTARNAVIMO CENTRAS IR GARANTIJA

Jei prietaisas sugestų ar jums prireiktų jo pakeičiamų dalių, kreipkitės į autorizuotą IMETEC techninės apžiūros centrą.
Šiam prietaisui suteikiama gamintojo garantija. Smulkesnė informacija pateikta garantiniame lapelyje.
Garantija anuliuojama, jei naudotojas nesilaiko šiose instrukcijose nurodytų taisyklių arba netinkamai naudoja prietaisą.

PATARIMAI LYGINIMUI
Audinius su neįprasta apdaila (blizgučiai, siuvinėjimas, kt.) rekomenduojame lyginti nustačius žemiausią temperatūrą. Jei audinys mišrus (pvz., 40 % medvilnės, 60 % sintetikos), termostatą nustatykite ant tokios žemiausios temperatūros, kurios reikalauja vienas iš audinių.
Jei nežinote audinio sudėties, nustatykite tinkamiausią temperatūrą tikrindami ant vidinės audinio pusės. Pradėkite nuo žemos temperatūros ir palaipsniui didinkite ją tol, kol pasieksite idealiausią variantą. Niekada nelyginkite audinio sričių su prakaito ar kitokiomis dėmėmis: įkaitęs paviršius užtvirtina dėmes ir jas išimti tampa nebeįmanoma. Jei audinys išteptas klijais, veiksmingiau naudoti sausą lyginimą ir vidutinę temperatūrą: per didelis karštis nudegina ir tuomet gali atsirasti geltona dėmė. 
Norėdami išvengti blizgesio atsiradimo ant šilkinių, vilnonių ar sintetinių drabužių, lyginkite juos išverstus į blogąją pusę. Norėdami išvengti blizgesio ant velvetinių drabužių, lyginkite viena kryptimi (pagal tekstūrą) ir stipriai nespauskite lygintuvo.
Kuo pilnesnė skalbimo mašina, tuo drabužiai labiau susilamdo. Taip nutinka ir nustačius smarkų gręžimą. Daugumą audinių lyginti lengviau, kai jie nėra visiškai sausi, pavyzdžiui, šilką visuomet reikėtų lyginti drėgną.

VIRINTUVO PRIPILDYMAS
· Patikrinkite, ar kištukas neįjungtas į elektros tinklą.

· Atsukite apsauginį gaubtuvą (1) ir, naudodamiesi piltuvėliu, pripildykite virintuvą vandeniu. Neperpildykite. Virintuvo talpa: apytiksliai 1 litras. 

· Tvirtai užsukite apsauginį gaubtuvą.

LYGINIMAS
· Kištuką (8) įkiškite į tinkantį elektros lizdą.

· Paspauskite lygintuvo / virintuvo įjungimo / išjungimo jungiklį (7). Užsidegs lygintuvo pado temperatūros lemputė (10).
· Nustatykite lyginimo temperatūrą (12): atsižvelkite į tarptautinius žymėjimus etiketėse. Palaukite, kol temperatūros lemputė išsijungs (10).

· Pasukite garų ratuką (3) ir nustatykite norimą garų kiekį.

· Galite pradėti lyginti, kai užsidegs lemputė „garai paruošti“(5). Lyginimo metu garų lemputė (5) ir lygintuvo temperatūros lemputė (10) užsidegs ir išsijungs; tai reiškia, kad prietaisas palaiko optimalų slėgį ir temperatūrą.

· Jei norite lyginti su garais, paspauskite garų mygtuką (11).

· Jei norite reguliuoti išleidžiamų garų kiekį, pasukite garų reguliavimo ratuką (4) (jei įdiegtas).
· Jei norite lyginti be garų, garų mygtuko (11) nespauskite.

ECO FUNKCIJA
Prietaise įdiegta nauja technologija, padedanti optimizuoti garų išleidimą ir sumažinti elektros sąnaudas. Ši funkcija yra visuomet aktyvi.
Paspauskite papildomų garų mygtuką (6) ir aktyvuosite sunkiausiai lyginamų audinių programą (pvz., džinsų, medvilnės ar lininių audinių lyginimui).


DĖMESIO!

Prietaisui veikiant, niekada neatsukite apsauginio gaubtuvo (1).


VIRINTUVO PILDYMAS LYGINIMO METU
Jei virintuve vandens lygis nukrenta iki minimalaus lygio, užsidega lemputė „Nėra vandens“ (3) ir lygintuvas nustoja leisti garus.

· Išjunkite lygintuvo / virintuvo įjungimo / išjungimo mygtuką (7).
· Ištraukite kištuką iš elektros lizdo. Palaukite keletą minučių ir lėtai atsukite apsauginį gaubtuvą. Iš angos išeis virintuve susikaupęs slėgis ir likę garai.

· Visiškai nuimkite apsauginį gaubtuvą ir palaukite keletą minučių.

· Naudodamiesi piltuvėliu labai lėtai į virintuvą pilkite vandenį. Neperpildykite virintuvo. Jo talpa: apytiksliai 1 litras.

· Tvirtai užsukite apsauginį gaubtuvą.

· Tęskite lyginimą.

 DĖMESIO!

Temperatūra virintuve yra labai aukšta. Kai į jį pilamas šaltas vanduo, iš karto susidaro garai, kurie gali kilti į viršų ir nudeginti. Būkite atsargūs pildydami virintuvą.

SPAUDIMO MATUOKLIS (jei įdiegtas)
Spaudimo matuoklis (2) palaiko garų slėgį virintuve. Kol jūs lyginate, rodyklytė judės atsižvelgiant į garų poreikį ir sustos tarp geltonos ir žalios žymų.

PO NAUDOJIMO
· Išjunkite lygintuvo / virintuvo įjungimo / išjungimo mygtuką (7).
· Ištraukite kištuką (8) iš elektros lizdo.

· Prieš padėdami į vietą, palaukite, kol prietaisas visiškai atvės.

PRIEŽIŪRA
LYGINTUVO VALYMAS

Prieš valydami prietaisą, jį išjunkite. Kištuką ištraukite iš lizdo.

Jei reikia, lygintuvą galite valyti drėgna šluoste. Nenaudokite valymo priemonių, kurios galėtų pažeisti ar subraižyti paviršių. Prieš vėl naudojant prietaisą, patikrinkite, ar visos jo dalys yra visiškai sausos.

VIRINTUVO VALYMAS

Virintuvą valyti reikia reguliariai, t.y., bent kartą per mėnesį arba po dešimties prietaiso naudojimų

Virintuvą valykite tik tuomet, kai jis yra visiškai šaltas.

· Ištraukite kištuką (8) iš lizdo.

· Virintuvą laikykite virš praustuvo.

· Išpilkite visą jame esantį vandenį.

· Pripildykite jį 500 ml švaraus vandens.

· Papurtykite virintuvą, kad kalkės atsilaisvintų nuo sienelių.

· Išpilkite vandenį ir kalkių nuosėdas.

PASTABA:

Jei prietaiso neketinate naudoti keletą savaičių, visiškai ištuštinkite virintuvą:

· Palaukite, kol prietaisas visiškai atšals.

· Atsukite apsauginį gaubtuvą.

· Apverskite jį aukštyn kojomis virš praustuvo ir išpilkite visą vandenį.


Virintuvo nevalykite jokiomis valymo, dezinfekavimo ar kalkių šalinimo priemonėmis. 
Visi valymo darbai privalo būti atliekami virintuvui atšalus, bent 4 valandas po paskutinio naudojimo.
DĖMESIO!

Po valymo bakelį visuomet pripildykite vandens. To reikalaujama siekiant išvengti perkaitimo.

PROBLEMOS IR JŲ SPRENDIMO BŪDAI
Toliau pateikiamos dažniausios problemos, kylančios naudojant šį prietaisą. Jei ši informacija nepadės išspręsti jums kilusios problemos, susisiekite su autorizuotu IMETEC techninio aptarnavimo centru.

	Problema
	Galima priežastis
	Sprendimas

	Prietaisas neįsijungia.
	Prietaisas nebuvo įjungtas.
	Įkiškite kištuką į elektros lizdą ir paspauskite įjungimo mygtuką (7).

	Pado temperatūros lemputė vis įsijungia ir išsijungia.
	Tai normalu.
	Tai rodo, kad lygintuvas kaista. Kai tik pasiekiama nustatyta temperatūra, lemputė išsijungia.

	Pirmą kartą įjungus prietaisą, iš jo kyla dūmai.
	Tai visiškai normalu. Plastikinės dalys plečiasi.
	Po kelių naudojimų tai nebepasikartos.

	Iš pado išeina nuosėdos.
	Kol lygintuvas naujas, tai normalu.
	Šios nuosėdos yra visiškai nekenksmingos ir išnyks po kelių naudojimų.

	Iš lygintuvo laša vanduo.
	Garų reguliavimo mygtukas (12) buvo nustatytas į pernelyg žemą temperatūrą, tad garai nesusidaro.
	Nustatykite lyginimui garais tinkamą temperatūrą (žr. „Lyginimas“).

	Iš prietaiso neišeina garai.
	Prietaisas neįjungtas.
	Paspauskite įjungimo mygtuką (7).

	
	Pamiršote paspausti garų išleidimo mygtuką (11).
	Spauskite šį mygtuką.

	
	Virintuve nebėra vandens. Dega lemputė „Nėra vandens“ (3).
	Pripildykite virintuvą vandens (žr. „Virintuvo pildymas naudojimo metu“).

	
	Garų reguliavimo ratukas (12) nustatytas ties pernelyg žema temperatūra.
	Tinkamai nustatykite garų reguliavimo ratuką (žr. „Lyginimas“).

	Lygintuvo padas yra nešvarus.
	Nešvarumai ir cheminiai priedai, esantys vandenyje, sutepė lygintuvo padą.
	Palaukite, kol padas atvės, ir nuvalykite jį drėgna šluoste.

	
	Naudojate pernelyg aukštą temperatūrą.
	Palaukite, kol padas atvės, ir tuomet nuvalykite jį drėgna šluoste.

	Lyginimo metu pro apsauginį gaubtuvą veržiasi garai.
	Apsauginis gaubtuvas netvirtai užsuktas arba virintuvo pildymo metu anga buvo aptaškyta vandeniu.
	Išjunkite prietaisą ir leiskite jam atvėsti. Atsukite apsauginį gaubtuvą, nušluostykite vandenį aplink vandens pildymo angą ir vėl užsukite gaubtuvą. Įjunkite prietaisą.



UAB „Krinona“ autorizuotas techninės priežiūros (serviso) centras


Neries krantinės 18, Kaunas


tel.: (8-37) 215104


www.krinona.lt

